NaiveNeuron/SloPal huggingface dataset:
Baránik, Alojz, poslanec NR SR (2019-12-04):
Pani kolegyňa, znova opakujem, že tzv. vyvažovanie a hovorenie o tom, že aj slušní sudcovia sú medzi tou skupinou sudcov, ktorí nám tu vládnu, je popieranie reality a je zamerané len na to, aby sa nič podstatné nezmenilo. O toto vám ide. Vy osobne aj vaša strana, vy ste boli úspešní za týchto pomerov. Dosiahli ste obrovské úspechy, boli ste vo vládach, máte sa dobre, čiže vám sa zdá, že problém neexistuje. A toto je podstata toho, čo tu riešime, že vy jednoducho nie ste pripravení ani schopní, ani mentálne nie ste vybavení na to, aby ste so súdnictvom niečo robili. Pretože vám sa zdá, že všetko je v najlepšom poriadku. A to, že nejaké drobné chybičky, že tam sú, to je, presne takto to popisovali komunisti. Hovorili, systém je geniálny, všetko funguje, samozrejme, máme nejaké drobnosti tu a tam, tie ľahko napravíme, ale ináč systém je geniálny. A toto je presne to, čo vy hovoríte. Mňa ani nikoho z mojich voličov nezaujíma, že je nejaká podstatná časť sudcov, ktorí fungujú slušne, sú primerane vybavení intelektuálne aj vôľovo na to, aby robili sudcov. To nikoho nezaujíma, pretože dostávajú za to plat, robia svoju robotu a hotovo. Nás zaujímajú všetky, všetci tí členovia Súdnej rady, ktorých je väčšina, ktorí udržiavajú tento systém, ktorí; nás zaujímajú tí sudcovia, ktorí jedného z mála slušných ľudí v Súdnej rade dokázali vysáčkovať a nasáčkovať tam takú sudkyňu... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-12):
Pani poslankyňa Tomanová.
Grendel, Gábor, poslanec NR SR (2017-06-20):
Ďakujem za slovo, pán predsedajúci. Vážené kolegyne, vážení kolegovia, v rozprave vystúpil jeden poslanec. Procedurálny návrh nebol podaný, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-12-05):
Pán poslanec Želiezka.
Grendel, Gábor, podpredseda NR SR (2021-01-29):
S reakciou na faktické poznámky pán poslanec Lehotský.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 139 prítomných, 87 za, 51 sa zdržalo, 1 nehlasoval. Konštatujem, že sme tento návrh schválili. Pokračujeme hlasovaním o bode 10 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 647/2007 o cestovných dokladoch, tlač 512. Spravodajcom je pán poslanec Demečko, ktorého prosím, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 512.)
Kalist, Peter, poslanec NR SR (2011-10-11):
Ďakujem veľmi pekne. No, vážený pán minister, máte pravdu. Máte plnú pravdu, Slovensko sa veľmi dlho hrabalo zo dna. Ale presne, ako to už viackrát odznelo, za čo? Za to, že sme neklamali, za slovenskú tvrdú prácu, za uťahovanie opaskov. Preto sme tam, v tom spomínanom elitnom klube. Ale z toho istého dôvodu, myslím teraz tú tvrdú prácu, uťahovanie opaskov, aj vašu prácu, samozrejme, ktorá tu tak isto odznela, z toho istého dôvodu odmietame pomáhať tým, ktorí sa do eurozóny preklamali. Stále sme slobodná a nezávislá krajina a nechceme, aby nám niekto túto slobodu len tak zobral. Ak sa rozhodneme, ak by sa Slovensko rozhodlo nehlasovať, ak Slovensko val, teda navýšenie eurovalu neschváli, je to prejav našej slobody a ja si nemyslím, že euroval prejsť musí. Ja si myslím, že euroval prejsť nemusí. Už sme raz boli dlhú dobu pod nadvládou nejakej inej krajiny na večné časy, takzvane, a nepáčilo sa nám to a nechceme to mať späť. Toľko.
Danko, Andrej, predseda NR SR (2016-09-14):
Ďakujem, pán poslanec. Pán poslanec Osuský. (Reakcia z pléna.) Aha. Ospravedlňujem sa. S faktickými poznámkami pán poslanec Pavol Goga a pán poslanec Ľubomír Petrák. Nech sa páči, pán poslanec.
Taraba, Tomáš, poslanec NR SR (2022-02-25):
Vážený pán Osuský, zaujímala ma tá paralela, že pre vás teda Putin je Hitler. A v momente a v momente teda, keď je Hitler, tak si myslím, že poďme to rozpustiť, čo ste veriaci, choďte na spovede, a čo nie, tak sa udobrite s priateľmi, pretože je tretia svetová vojna a končíme. Keď je toto vaša, vy ste nám tu povedali nejakú históriu, ktorá keď sa bude opakovať, tak logicky vyústi do tretej svetovej vojny, pretože keď je Hitler dnes Putin, tak je to Hitler potom s jadrovými zbraňami. A vy poviete, že máme poslať na Ukrajinu viac zbraní. V poriadku, nech sa tí Ukrajinci bijú. Ja viem, že to máte radi, že nech sa tamtí bijú. Len otázka teraz je, my sme dali za 81 miliárd zbraní do Afganistanu, ktoré tam zostali a dnes ich má Taliban. My nie, my nie, my nie. A otázka je a otázka je teraz, že to je síce fajn hovoriť, že vy sa, vy sa bite. (Reakcia z pléne.) Choďte sa prihlásiť tam! (Reakcia z plénu. Zaznievanie gongu.) Práve ma nazval debilom. (Reakcia z pléna.) Že sa mám čudovať. Tento primitív ma nazval debilom, tak nech... (Prerušenie vystúpenia časomerom.)
Tankó, Viliam, poslanec NR SR (2024-01-12):
Ďakujem za slovo. Ďakujem pani Holečkej za jej vystúpenie. Dámy a páni, namiesto toho, aby sme prioritne riešili veľké množstvo vážnych sociálnych problémov, eliminované peňažné zdroje, často meniacu sa neprehľadnú legislatívu, riešime zrušenie Úradu špeciálnej prokuratúry. Prvotný dôvod, aby sme nezabudli, bol smerovaný na personálne obsadenie úradu. Teda vládna, vládne strany výrazne kritizovali Daniela Lipšica. Už po svojom vystúpení v rozprave som komunikoval, či by vládni poslanci kritizovali personálnu politiku úradu aj vtedy, aj v prípade, ak by na jeho čele stál Dušan 63 : 0 Kováčik? Ďakujem.
Bugár, Béla, podpredseda NR SR (2018-01-31):
Áno. Ďakujem. Pán poslanec Vašečka.
Štefanec, Ivan, poslanec NR SR (2012-12-07):
Ďakujem, pán podpredseda. Pán poslanec Novotný hovoril dlho a veľmi zaujímavo na tému zdravotníctva. Ja osobne považujem za jeden z najvypuklejších problémov zdravotníctva stav dlhov nemocníc. Je alarmujúce, že dlhy nemocníc sa dostávajú na úroveň spred oddlženia. Tento stav je nutné riešiť, pretože len Sociálnej poisťovni nemocnice dlhujú 50 mil. eur. Som presvedčený, že skupovanie zdravotných poisťovní a jedna zdravotná poisťovňa, to nie je to, čo dnes zdravotníctvo potrebuje. Pre nižšie čakacie lehoty, pre zlepšenie zdravotnej starostlivosti rozhodne nepomôže, keď budeme mať jednu zdravotnú poisťovňu. Ale to, čo by pomohlo, sú jasné ekonomické pravidlá, najmä pre hospodárenie nemocníc. Preto je potrebná transformácia a preto sú potrebné jasné pravidlá, napríklad aj transformáciou nemocníc na akciové spoločnosti. Nepovažujem preto za dobré, že SMER túto transformáciou odmietal a stále odmieta, a osobne to vidím za jednu z dôležitých ciest, ako zabrániť odlevu prostriedkov zo zdravotníctva, pretože prirodzené, zdravé hospodárenie každého subjektu je to, čo potrebujeme pri hospodárení s verejnými zdrojmi. Ďakujem.
Glváč, Martin, podpredseda NR SR (2017-06-14):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Ukončujem možnosť prihlásenia sa. Nech sa páči, pán poslanec Gröhling.
P. Paška, predseda NR SR: (2007-10-25):
(Hlasovanie.) 84 prítomných, 1 bol za, 77 proti, 4 sa zdržali, 2 nehlasovali. Konštatujem, že tento procedurálny návrh sme neodsúhlasili. Ďalej.
Gibalová, Monika, poslankyňa NR SR (2015-10-07):
Ďakujem pekne. Vážená pani podpredsedníčka, vážené kolegyne, kolegovia, dovoľte mi, aby som v súlade s rokovacím poriadkom predniesla spravodajskú správu k predmetnému návrhu zákona, ktorý je uvedený pod tlačou 1740. Dovolím si konštatovať, že tento návrh spĺňa náležitosti podľa rokovacieho poriadku aj legislatívnych pravidiel tvorby zákonov. A vychádzajúc z týchto oprávnení, ktoré pre mňa ako spravodajkyňu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Súčasne v súlade s rozhodnutím predsedu Národnej rady č. 1753 navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci, ktorý zároveň navrhujem za gestorský výbor, a ustanovujem, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v Národnej rade v prvom čítaní. Pani podpredsedníčka, ďakujem, skončila som, otvorte, prosím, všeobecnú rozpravu.
Bužo, Lukáš, poslanec NR SR (2024-06-11):
Ďakujem, Gábor, za tvoje vystúpenie. Ja ťa iba chcem doplniť, že Fond na podporu umenia vznikol za vlády Roberta Fica v roku 2015 a v kultúre ho možno považovať za jednoznačne pozitívny míľnik. Za takmer desať rokov od svojej existencie si vybudoval renomé nielen v kultúrnej obci na Slovensku, ale sa stal aj etablovaným členom Medzinárodnej federácie umeleckých fondov a kultúrnych politík. Za ten čas sa stal predmetom nevôle neúspešných žiadateľov, rovnako ako časti politikov, tej časti politikov, pre ktorých je úplne prirodzené koncentrovať moc vo svojich rukách a rozhodovať o všetkom z pozície všeznalého arbitra. Lenže politici nemajú byť arbitrom kultúry a umenia. Majú vytvárať podmienky na to, aby sa mohlo umenie rozvíjať vo všetkej svojej rozmaniteľnosti, obsahovej či regionálnej. Správne si podotkol, že vlastne či Pellegrini by vrátil a či vráti budúci prezident zákony, ktoré, ktoré nebudú, alebo ktoré budú z dielne koaličných a či bude naozaj takým arbitrom aj on, spravodlivosti a že či bude zastávať aj umenie a kultúru zo svojej pozície. Ďakujem ti.
Beblavý, Miroslav, poslanec NR SR (2016-11-23):
Ďakujem pekne, pán minister. Svojím prejavom ste potvrdili, že o tých 85 % pracujúcich ľudí na Slovensku, ktorí sú zamestnancami, sa v tejto koalícii naozaj nikto nestará, že MOST a SNS sa starajú o živnostníkov a podnikateľov a SMER sa asi stará len sám o seba, ja neviem o koho. Pretože tento návrh, ktorý som predložil a na ktorý ste reagovali, a aj sám ste to uznali, práve s týmto 85 % výrazne pomohol. Ako ste sám povedali, ten návrh na zvýšenie nezdaniteľného základu dane by priniesol asi 120 eur ročne ľuďom, ktorí zarábajú od minimálnej mzdy až po dvojnásobok priemernej mzdy, teda aj nižšej strednej aj strednej vrstve, a to je vrstva, ktorej vaše kroky nijako nepomáhajú, len z nej peniaze ťahajú a daňový bonus by priniesol benefit každej rodine pracujúcej s deťmi, čo je opäť skupina, ktorej sa nijako nevenujete. Hovorili ste o tom, že nemôžem myslieť vážne krok, ktorého rozpočtový dopad je viac ako 300 mil. eur, no vy sa stále chválite, že ste vytiahli do rozpočtu za posledné roky každý rok o viac ako miliardu eur. Tak nebolo by dobré aspoň za ten jeden rok sa aspoň o tretinu z toho podeliť s 85% pracujúcich normálnych ľudí na Slovensku a znížiť im dane o relatívne symbolickú sumu? Pretože, ako som spomínal, na jedného človeka je to asi 12 až 15 eur mesačne, pre štvorčlennú rodinu by to bolo 500 eur ročne. A na záver mi dovoľte povedať, že ak naozaj nebudú politici ako vy alebo aj normálni politici v opozícii schopní pracujúcim rodinám uľaviť aspoň týmto základným nevyhnutným spôsobom, tak sa stane to, čo v Poľsku, že dôjdu s vidlami ľudia do parlamentu zvolení a budú zvyšovať tieto veci a úplne iné sumy bez ohľadu na rozvrat rozpočtu a štátu. Takže preto vás ešte raz prosím, aby ste sa tomu venovali. Ďakujem.
M. Kovačócy, poslanec: (2008-02-12):
V roku 1998 bol prijatý zákon o štátnej službe príslušníkov PZ pod číslom 73. V tejto dobe vládna koalícia označovala zákon prívlastkom nadčasový. To bolo skutočne pravdou, ale v priebehu uplynulých desať rokov sa nadčasovosť postupne vytratila, najmä preto, lebo plat policajta sa podľa súčasne platného zákona skladá cirka z 50 % pevnej časti, pričom zvyšných 50 % tvoria rôzne príplatky. Ak sa chcela oceniť práca policajtov zmenou prvých 50 %, toto si vyžiadalo zmenu zákona. Preto k tomu až doposiaľ nedošlo. Sporadicky sa robili úpravy rôznych príplatkov, čím došlo k značnej deformácii celého systému odmeňovania, lebo nie príplatky by mali tvoriť gro platu, lebo mal by to byť základ. Tento vyjadruje cez jednotlivé platové triedy náročnosť a obtiažnosť práce. V roku 2006 bol každému policajtovi zvýšený plat o 350 korún práve cez osobitný príplatok. Toto navýšenie však nemalo finančné krytie a došlo k tzv. vnútornému zadlženiu, teda nemohli sa prijímať policajti, hoci miesta boli voľné, avšak bez peňazí na mzdy. Súčasné vedenie rezortu ministerstva vnútra sa po dôkladnej analýze rozhodlo v systéme odmeňovania príslušníkov PZ takpovediac poupratovať. Zmení sa percentuálny pomer skladby platu, pevná časť a príplatky. Dostali sme sa na hranicu 70 % ku 30 %. Preto sa dá povedať, že príplatky budú akýmsi doplnkom a budú vyjadrovať špecifiká práce policajtov ako jednotlivcov. Odmeňovanie bude na základe zásluhovosti a bude platiť kariérny postup. Nechcel som, aby sto vyznelo, že tento zákon je ideálny. Jeho tvorcovia sa však poznané úskalia z predchádzajúcich období snažili eliminovať alebo úplne zmeniť, čím sa odstráni problematické ustanovenie. Vážené panie poslankyne, páni poslanci, preto verím, že podporíte prijatie takejto úpravy zákona. Ďakujem za pozornosť.
Nicholsonová, Lucia, poslankyňa NR SR (2014-11-10):
Ďakujem pekne. Ja som sa prihlásila s procedurálnym ale, áno? Aby ste vedeli. Tak možno počkám, počkám radšej.
Jurinová, Erika, podpredsedníčka NR SR (2015-03-19):
Dávam slovo ďalšiemu prihlásenému rečníkovi do rozpravy pánovi poslancovi Radošovskému. Nech sa páči.
Sulanová, Magdaléna, poslankyňa NR SR (2023-03-22):
Ďakujem pekne, pán predseda. V rozprave k tomuto zákonu takisto nevystúpili žiadni poslanci, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2005-06-24):
(Hlasovanie.) Prítomných 132 poslancov, za 47, proti 31, zdržalo sa 53 poslancov, 1 nehlasoval. Konštatujem, že ani bod 13 sme neschválili. Pánovi poslancovi Kovarčíkovi, skontrolujte, či teda hlasoval, lebo tvrdí, že mu nefunguje karta, aspoň teda signalizácia nefunguje. Áno, za. Hlasovali ste, to znamená že signalizácia možnože nefunguje, ale ste hlasovali, pán poslanec. Takže ideme ďalej, nech sa páči... J. Drgonec, poslanec: Pokračujeme hlasovaním o bode 17 spoločnej správy s návrhom gestorského výboru schváliť.
Duchoň, Daniel, poslanec NR SR (2015-02-03):
Ďakujem za slovo. Vážený pán podpredseda Národnej rady, ja si myslím, že si veľmi dobre poukázal na riziká, ktoré sú spojené s investovaním na finančných trhoch, a hovorím všetkým tým, ktorí tak vehementne obhajujú zhodnotenia, ktoré dosahujú dôchodkové správcovské spoločnosti, aby jednoducho odpredali všetok svoj majetok a takto získané financie vložili do dôchodcovských správcovských spoločností, a teda čakali na to, aké úžasné zhodnocovanie im budú tieto spoločnosti prinášať. Ale neverím, že takéto niečo spravia, pretože tie riziká sú, samozrejme, enormné a jednoducho ťažko dnes predpovedať, aké zhodnocovania budú dosahovať o niekoľko rokov, to po prvé. Po druhé, si nemyslím, že II. pilier rieši problém demografie, pretože keď teda predpokladáme, že naozaj bude ľudí v produktívnom veku o niekoľko rokov ďaleko menej, tak aj naakumulované aktíva, ktoré budú mať dôchodcovské správcovské spoločností, budú musieť niekomu predať. A keďže bude produktívnych ľudí ďaleko menej, to znamená, aj tá masa ľudí, ktorá bude si môcť, ktorým budú môcť odpredať tieto aktíva, bude ďaleko menšia, takže nie je tu, nie je tu týmto spôsobom riešený tento problém. Ďakujem.
Pčolinský, Peter, podpredseda NR SR (2023-01-24):
S ďalšou faktickou pán poslanec Ďurica.
Číž, Miroslav, poslanec NR SR (2012-06-29):
Ďakujem. Vážená pani kolegyňa, nie som odborník na sociálne veci, ale rómskemu problému som sa profesionálne viac-menej venoval možno až desať rokov, či už sprostredkovane, alebo aj priamo. Viete, viacerí kolegovia oceňujú vaše vystúpenie a sú priam unesení, zvlášť kolegovia z OĽaNO. Problém je, že ten rómsky problém eskalujú už 10 rokov, alebo možno 20, aby som to presnejšie povedal. A ja súhlasím s tým, čo ste na tému rómskeho problému povedali, a je to pravda, len to je známe už 20 rokov a tu už ani nemá význam o tom donekonečna rozprávať. Pravdepodobne po tom dlhom období už sú cennejšie skôr konkrétne námety, ako zlepšiť povedzmeže nástroj, akým sú aktivačné práce, že aké máte skúsenosti s rozhovormi so starostami, prečo to starostovia chcú alebo nechcú, v čom sú zásadné problémy. Možno ten problém poistení, možno pracovných úrazov potenciálnych, problémy s nástrojmi, ktoré sa strácajú, s reálnymi možnosťami obce vyčleniť pracovníkov, ktorí vytvoria priestor pre prácu, čo nie je jednoduché. A dokonca sociálne podniky, keď majú vytvoriť nejaký trvalejší inštitút, majú s tým problémy. K tomu ste nepovedala nič. Okrem toho, pani kolegyňa, tu v tejto problematike nesporne pôsobia dva faktory, niektoré momenty sú subjektívne a môžme s nimi pracovať a niektoré sú objektívne. Niektoré sa dajú riešiť okamžite a niektoré potrebujú dramaticky zmenu, dramatickú zmenu spoločenského prístupu. Čo tak poviete internacionalizovať problém a žiadať Európsku úniu, aby nám s týmto dramatickým stavom pomohla, pretože jednoducho naše domáce prostriedky nestačia, keďže aj celkovo počet obyvateľstva sa dostal už jedného času, až 20 % ľudí, pod hranicu biedy. A čo s tým urobiť? Čo tak zákaz pozitívnej diskriminácie, čo náš Ústavný súd sa prihlásil k tomuto princípu a výrazne obmedzuje možnosti, pretože my ani nemôžme viesť, kto je Róm a kto nie je Róm, pretože všetci sme si rovní... (Prerušenie vystúpenia časomerom.)
T. Cabaj, poslanec: (2001-12-06):
Môžem vám povedať, že na niečo sa už pamätám v tomto parlamente, ale taký zlý návrh rozpočtu ešte Slovenská republika nezažila, ako predložila táto vláda na rokovanie parlamentu. A je to len vizitkou vládnych poslancov, pretože neboli ochotní poslať dočerta Dzurindu. Totiž teraz by už bol niekto iný predkladal návrh rozpočtu a mohlo to byť podstatne iné. Ale tým, že sa ho rozhodli podržať, nesú zodpovednosť za návrh rozpočtu, ktorý predložili ich zástupcovia vo vláde, predložili ho do parlamentu a verím, že to bude tak fungovať, ako to doteraz vždy fungovalo, že koaličná rada rozhodne a bude sa za tento rozpočet hlasovať, tak ako treba. Ale možno je odpoveď aj taká, že sedí vo vláde, pretože včera slovenský premiér avizoval, že bude zasadať vláda, bude riešiť prešľapy Mečiarovej vlády v privatizácii. Samozrejme, chcem povedať len jednu vec. Ak by ste zrátali všetky tzv. prešľapy, ktoré uvádzate a z ktorých ste nič nedokázali, nevyrovná sa to tým problémom, ktoré ste vyrobili jedinou privatizáciou, a to privatizáciou Slovenských telekomunikácií. Také škody ste urobili slovenským občanom, že veľmi ťažko sa budú z toho spamätávať a mám pochybnosť, či sa z toho vôbec spamätajú. M. Andel, podpredseda NR SR: Ďakujem. Pán kolega, ja vám môžem dať asi takú odpoveď, že vedenie Národnej rady a Kancelária Národnej rady pravidelne pozýva všetkých členov vlády na rokovanie, na rokovanie parlamentu a tobôž na rokovanie o takom dôležitom zákone, ako je návrh štátneho rozpočtu. Je len vecou jednotlivých členov vlády, ako sa stavajú k svojej zodpovednosti. Napokon, na začiatku rokovania som skritizoval neúčasť členov vlády na tomto rokovaní. Pánboh, zaplať. Prepáčte mi, že tak hovorím, ale skutočne, pánboh, zaplať, že prišli aspoň niektorí členovia vlády. Slovo má pán poslanec Drobný. Pán poslanec Drobný.
Laššáková, Jana, podpredsedníčka NR SR (2012-09-19):
Ja len veľmi stručne chcem poďakovať za faktické poznámky a myslím si, že všetci, čo sa zaujímame o tú problematiku, nám ide o spoločnú vec, aby sa Slováci, ktorí žijú v zahraničí, aby mali tie náležitosti, ktoré im prislúchajú, a aby aj celý ten systém a mechanizmus fungoval. Ďakujem pekne.
Hort, Milan, podpredseda NR SR (2011-09-06):
Ďakujem. Posledná do rozpravy je prihlásená pani spravodajkyňa, pani poslankyňa Jana Dubovcová, nech sa páči.
M. Košútová, poslankyňa: (2008-11-27):
Chcela by som len povedať pár slov k tomu, čo ste hovorili o Spoločnej poľnohospodárskej komisii v politike Európskej únie. Tak ja vám poviem, ja som sa 3., 4. 11. 2008 zúčastnila na komisii, ktorá sa konala v Bruseli alebo na zasadnutí poľnohospodárov celej únie k európskej politike po roku 2013 a zo záverov, ktoré sa tam prijali, jednoznačne nevyplýva to, čo ste povedali. Treba si to preštudovať o priebehu tejto konferencie a môžem vám povedať, že nie sú jednoznačné závery, nie všetci sú spokojní s tým, alebo to, čo ste vy tu deklarovali a Európska únia má veľký problém, pretože nevie, čo s poľnohospodárskou politikou po roku 2013. Takže, pokiaľ máte záujem, je to aj na internete. Tak si to preštudujte a nevytrhujte z kontextu len to, čo vám vyhovuje. A čo sa týka efektívnosti vynakladania finančných prostriedkov v rámci rozpočtu, tak si myslím, že sú nastavené dobre. Aj keď vám sa to určite nepáči, ale tento rozpočet je nastavený dobre, a preto ho podporíme.
Danko, Andrej, predseda NR SR (2017-12-06):
Vystúpi pani poslankyňa Verešová a pripraví sa pani poslankyňa Kiššová.
Pellegrini, Peter, podpredseda NR SR (2020-04-20):
Prezentujme sa a hlasujme o tomto návrhu. (Hlasovanie.) Prítomných 129 poslancov, za 127, zdržal sa 1, nehlasoval 1 poslanec. Konštatujem, že aj v tomto prípade Národná rada prerokuje tento vládny návrh zákona v skrátenom legislatívnom konaní. Ďakujem veľmi pekne. Týmto sme vyčerpali všetky body, o ktorých bolo treba hlasovať, a na základe rozhodnutia Národnej rady o skrátenom legislatívnom konaní teraz pristúpime k prvým čítaniam o týchto vládnych návrhoch s tým, že pripomínam, budeme rokovať dnes do 20.00 hodiny aj s hlasovaním, ak sa nám podarí prerokovať všetkých 8 v prvom čítaní. V prípade že nie, o dvadsiatej prerušíme rokovanie schôdze a budeme pokračovať zajtra o deviatej, kým nedokončíme prvé čítania a neodhlasujeme. S procedurálnym návrh pán poslanec Fico. Nech sa páči.
Jurzyca, Eugen, poslanec NR SR (2018-06-20):
Dobrý deň. Vážený pán predseda, vážené panie poslankyne, vážení páni poslanci, v súlade s paragrafom č. 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 7. septembra 2018 a gestorský výbor do 10. septembra 2018. Pán predseda, prosím, otvorte rozpravu k uvedenému návrhu zákona.
Suja, Miroslav, poslanec NR SR (2020-11-26):
Ďakujem za slovo. Rasťo, ďakujem za tvoje vystúpenie a za to, ako hájiš práva poškodených. Z praxe vieme, že veľakrát si polícia odfajkne vyriešený prípad aj za cenu nevýhodnej dohody, len aby naplnili tabuľky vyriešených prípadov, a vôbec im nie je, im nie je... na... ako by som... je im ľahostajné, je im ľahostajné, ako to vplýva na poškodených, na ďalší ich život, a že tu sú potláčané ich práva. Veľakrát sa stretávame s tým, že títo poškodení chodia v strachu len za to, že vyšetrovateľ a prokurátor vyriešili rýchlo prípad, dohodli sa na vine a treste a miesto toho, aby tento poškodený išiel pred súd, riadne bol súdený a odsúdený, tak si chodí po slobode a naďalej vo veľa prípadoch ohrozuje poškodenú osobu. Preto som rád, že si toto navrhol, takto to zdôvodnil a že hájiš takto záujmy týchto poškodených. Verím, že koalícia nemôže mať voči tomuto návrhu zákona žiadne pripomienky, a ak nepôjde o politikárčenie, tak tento tvoj návrh podporia.
Matovič, Igor, poslanec NR SR (2013-06-28):
Pán predkladateľ, chcel by som vás určite podporiť v návrhu, ktorý predkladáte, a nemusí byť dokonalý, ale presne to, čo ste povedali na koniec, ako ste otvorení. A myslím si, že každému, komu ide o vec, je to prirodzené, že je otvorený akýmkoľvek pozmeňovákom, aby sme návrh vylepšili. Situácia, do ktorej sme na Slovensku dospeli v platobnej disciplíne, alebo lepšie povedané, v móde, v úvodzovkách, podnikať na neplatení faktúr, sa však nám tak vymkla z rúk, že obávam sa, že, že aj toto riešenie ešte môže byť možno, možno menšie. Mali by sme nabrať odvahu možno aj na taký odvážnejší krok. A ja som to už párkrát navrhoval a neviem, dúfam, že sa SMER toho chytí, keďže nám dnes vládne, ale myslím si, že zaviesť rovnaké pravidlo, ako platí pre firmy, ktoré sú už vlastne v platobnej neschopnosti, kedy ak by uprednostňovali veriteľa jedného pred druhým, tak vlastne mali by, spáchali by trestný čin konatelia, ktorí by tak činili. Že zaviesť takéto pravidlá aj v podstate všeobecne v podnikateľskom prostredí, že plaťme faktúry do poradia, by mohol byť liek, ktorý by takúto situáciu riešil, a možno by sme nemuseli vymýšľať špeciálny zákon na ochranu subdodávateľov. Ale hovorím, samozrejme podporujem tento návrh a zároveň teda som rád, že sa nám pri novele zákona o verejnom obstarávaní podarilo presvedčiť poslancov strany SMER a podporili náš návrh, kde sme časť z toho svojho, vášho návrhu už vlastne implementovali, kde v podstate tí, ktorí systematicky neplatia, tí, ktorí už majú záväzky, ktoré sú v riešení, sú v konaní, presne sa to tuším nazýva, tak ktoré sú už vymáhané, tak vlastne nemôžu sa zúčastniť verejného obstarávania. Čiže v podstate je to určitá ochrana subdodávateľov, ale samozrejme som za to, aby sme išli ešte ďalej.
Hrušovský, Pavol, podpredseda NR SR (2011-06-28):
Hlasujeme, páni poslanci, o návrhu. (Hlasovanie.) 147 prítomných, 78 za návrh, 62 proti, 5 sa zdržalo, 2 nehlasovali. Národná rada po opätovnom prerokovaní návrh zákona schválila. V poradí ako tretí sme prerokovali zákon z 2. júna 2011, ktorým sa mení a dopĺňa zákon č. 153/2001 Z. z. o prokuratúre, ktorý pán prezident vrátil na opätovné prerokovanie Národnej rade. Prosím teraz, aby z poverenia výboru ústavnoprávneho pani poslankyňa Pfundtner predložila Národnej rade návrhy hlasovaní k prerokovávanému vrátenému zákonu. Nech sa páči, pani poslankyňa. (Hlasovanie o zákone z 2. júna 2011, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 431.)
Laššáková, Jana, podpredsedníčka NR SR (2014-07-10):
Na vystúpenie pána poslanca sú štyri faktické poznámky. Hlásia sa do nich poslanci Chren, Viskupič, Kiššová, Kuffa. Končím možnosť prihlásiť sa s faktickými poznámkami. Pán poslanec Chren, nech sa páči.
Krajniak, Milan, minister práce, sociálnych vecí a rodiny SR (2020-11-03):
Vážené dámy a páni, vzhľadom na to, že vláda Slovenskej republiky zaujala k návrhu poslancov Národnej rady Jána Heráka a Lucie Drábikovej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, stanovisko, v ktorom vyslovila súhlas s návrhom po zapracovaní pripomienok, dovoľujem si požiadať o znovuotvorenie rozpravy, aby tak bolo možné pripomienky vlády do návrhu zapracovať formou pozmeňujúceho návrhu. Ide o čisto upresňujúce legislatívno-technické požiadavky. Ďakujem veľmi pekne.
P. Goga, poslanec: (2007-10-16):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o jeho súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve štátu na štátny rozpočet, o finančnom dosahu na rozpočet obcí. A osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená, je ponechaná na vnútroštátnu právnu úpravu. Návrh sa nedotýka prioritných oblastí uvedených v Európskej dohode o pridružení, v čl. 70, v čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rady Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 1. októbra 2007 č. 441 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre vzdelanie, mládež, vedu a šport a Výbor Národnej rady Slovenskej republiky pre európske záležitosti. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby predmetný návrh zákona prerokovali výbory v lehote do 26. novembra 2007 a gestorský výbor do 27. novembra 2007. Pán podpredseda, prosím, otvorte rozpravu.
Kollár, Boris, predseda NR SR (2021-06-17):
Pán poslanec, prosím vás pekne, toto nie je procedurálny návrh.
Pellegrini, Peter, predseda NR SR (2015-10-21):
Ďakujem pekne. Pani Nicholsonová nie je v sále, takže nebude reagovať s faktickou poznámkou. Pán poslanec Mihál.
Svrček, Miloš, poslanec NR SR (2020-07-23):
Ďakujem, pán predsedajúci. Ja len v krátkosti. Ďakujem obom kolegom za vystúpenie. A, pán Krajčír, nabudúce si dám pozor na faktografiu. Ďakujem pekne.
Kaník, Ľudovít, poslanec NR SR (2012-10-23):
Ja z tej rozpravy a z tých reakcií vidím, že, páni poslanci zo SMER-u, vy si stále neuvedomujete, o čom je reč a čo idete urobiť. Vy, aj tí, ktorí sa zapájajú do tých reakcií, je zjavné, že to nie sú ekonómovia. To sú ľudia, ktorí vôbec nevedia, o čom je tu reč, a tu ideológia, obyčajná ľavicová ideológia prevláda nad zdravým rozumom. Páni, vy idete zvýšiť dane. Tu nejde o to, rovná daň a nejaká ideológia. Vy idete brutálne zvýšiť dane. V období hospodárskeho poklesu, v období krízy, čo bude mať naozaj dramatické a fatálne dôsledky pre slovenské hospodárstvo a pre výber príjmov do štátneho rozpočtu. Vy zabíjate túto ekonomiku! Je to skutočne atentát na slovenskú ekonomiku! Mne je úplne jasné, prečo napríklad, ako bolo v jednom médiu napísané, pán premiér Orbán chváli pána Fica. Je mi to úplne jasné. Pretože pán Fico so svojimi hospodárskymi návrhmi brzdí Slovensko. Zastavuje jeho hospodársky rast, čo, samozrejme, Maďarsku, ktoré je vo veľkých problémoch, vyhovuje. Pretože len takto nestratí Slovensko z dohľadu a len takto sa na neho bude môcť dotiahnuť. Takže, samozrejme, že pomáhame týmto všetkým okolitým krajinám. Znižujeme svoju konkurencieschopnosť. A poškodzujeme ľudí. Najlepšie je, keď pán Jarjabek povie, že strategické podniky, pán Jarjabek, ktorý bol členom HZDS, ktoré tu vykrádalo Slovenskú republiku. (Prerušenie vystúpenia predsedajúcou.)
Hort, Milan, podpredseda NR SR (2011-10-19):
Ďakujem pekne. Otváram rozpravu k tomuto bodu. Písomnú prihlášku som do rozpravy nedostal, a tak sa pýtam, či sa niekto hlási do rozpravy ústne. Pán poslanec Blanár a po ňom pán spravodajca. Uzatváram možnosť prihlásiť sa do rozpravy. Slovo má pán poslanec Juraj Blanár.
Bugár, Béla, podpredseda NR SR (2019-06-20):
(Zaznievanie gongu.) Vážené panie poslankyne, páni poslanci, budeme pokračovať, tak ako zákon o rokovacom poriadku nám predpisuje, hodinou otázok . Predtým mi dovoľte privítať na balkóne žiakov zo štvrtej základnej školy z Bánoviec na Bebravou. Buďte vítaní v Národnej rade! (Potlesk.) Poslanci písomne položili do včera do 12.00 hodiny 36 otázok na predsedu vlády a 43 otázok na členov vlády. Overovatelia, tak ako vždy býva zvykom, vyžrebovali samozrejme aj poradie týchto otázok. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Predseda vlády pán Peter Pellegrini sa písomne z rokovania ospravedlnil. Svojím zastupovaním poveril podpredsedu vlády pre investície a informatizáciu pána Richarda Rašiho, ktorého prosím, aby nám oznámil, kto z členov vlády bude odpovedať na otázky za neprítomných členov vlády. Nech sa páči.
Zemanová, Anna, poslankyňa NR SR (2021-09-28):
Takže (reakcie z pléna), takže, pán Rich... pán minister Richard Sulík, ďakujem veľmi pekne za to vystúpenie. Bolo veľmi pravdivé a verím, že sa nájde ešte priestor na to, aby si mohol vystúpiť.
Taraba, Tomáš, poslanec NR SR (2021-11-12):
Dámy a páni, rozoberáme teraz zákon, ktorým v skrátenom legislatívnom konaní, teda aby verejnosť, laická verejnosť opäť nemohla takto vážne zákony pripomienkovať, takto pokútnym spôsobom behom 24 hodín ideme prijímať zákony, ktoré dramatickým spôsobom opäť zasahujú do ľudských práv a slobôd a ktoré idú urobiť z prevádzkovateľov, zo zamestnávateľov vlastne predĺžené ruky polície. Ministerka Kolíková bola tá, ktorá priniesla sem asi prvý zákon tejto vlády, špicľovací zákon, kedy nám vysvetľovala, že je potrebné prijať aplikáciu Zdravie, ktorá do dnešného dňa vlastne nefunguje, ktorá následne bola na Ústavnom súde pozastavená. Boli to presne tie isté reči, ktoré tu teraz počúvame, majú to v Singapure, treba to tu zaviesť, pretože je to účinný a dôležitý boj boja proti COVID-u. Videli sme, že zákony o obmedzovaní ľudských práv zostali, ale aplikácia nefunguje. My vstupujeme do v podstate tretieho roka boja s pandémiou teda COVID a už vieme nejaké zákonitosti. Prvá zákonitosť je, že vždy, keď je teplo a leto, COVID ustupuje. Bolo to tak prvé leto, prvé dovolenky, druhé dovolenky, bude to tak aj teraz. Táto, táto logika platí bez ohľadu na to, o aký štát sa jedná. Dnes vidíme, že Holandsko, Nemecko, ktoré sú najviac zaočkovanými, majú presne to isté premorenie a tie isté problémy, tie isté plné nemocnice a tak ďalej. Ale nie, táto vláda neprichádzala s týmito zákonmi v riadnom konaní niekedy v lete, že poďme sa zamyslieť. Oni opäť v skrátenom legislatívnom konaní to robia na poslednú chvíľu, lebo však je vlastne pandémia. To znamená, tak ako vám narastá nedôvera, tak toľko vy si uzurpujete viac moci voči ľuďom, aby ste ich držali nakrátko, lebo viete, že pri tejto nenávisti vy vládnuť dlho neviete.
Glváč, Martin, podpredseda NR SR (2016-04-19):
Ďakujem veľmi pekne. Pán poslanec Milan Laurenčík.
Krajkovič, Mikuláš, poslanec NR SR (2019-05-10):
Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Pán predsedajúci, otvorte rozpravu.
Danko, Andrej, predseda NR SR (2016-06-16):
Ďakujem. Do rozpravy je prihlásená pani poslankyňa Eva Antošová a pripraví sa pán poslanec Vladimír Sloboda.
Hrušovský, Pavol, podpredseda NR SR (2011-03-24):
Už som tak urobil, pán poslanec. Hlasujeme o námietke pána poslanca Vážneho. (Hlasovanie.) 140 prítomných, 67 za, 33 proti, 38 sa zdržalo, 2 nehlasovali. Národná rada námietku pána poslanca neschválila. Prosím o ďalší návrh.
P. Hrušovský, predseda NR SR: (2005-02-01):
Otváram rokovanie 38. schôdze Národnej rady. Prosím, páni poslanci, aby ste sa prezentovali, aby som mohol zistiť počet prítomných poslancov v rokovacej sále a zistiť, či je Národná rada uznášaniaschopná. (Prezentácia.) 93 prítomných. Konštatujem, že Národná rada je uznášaniaschopná. Na 38. schôdzi Národnej rady budú overovateľmi poslanci Beáta Brestenská a Maroš Kondrót. Ich náhradníkmi budú Milan Urbáni a Zoltán Horváth. Ďalej vás chcem informovať, že o ospravedlnenie svojej neúčasti na dnešnom rokovacom dni požiadali poslanec Danko a poslankyňa Mušková. Na zahraničnej pracovnej ceste je pán poslanec Tibor Mikuš. Pristúpime teraz k schvaľovaniu programu 38. schôdze Národnej rady, ktorého návrh vám bol rozdaný do lavíc. Teraz sa chcem prítomných pánov poslancov opýtať, či má niekto návrhy na doplnenie alebo zmenu programu 38. schôdze Národnej rady. Nech sa páči, pán poslanec Minárik. Ešte predtým, ako dám slovo pánovi poslancovi Minárikovi, prosil by som pánov poslancov, ktorí dávajú návrhy na zmenu alebo doplnenie programu, aby mi tieto návrhy odovzdali písomne. Nech sa páči, pán poslanec Minárik.
Pčolinský, Peter, poslanec NR SR (2017-05-17):
Ja viem, že ste všetci unavení a radi už by ste, aby sme to rýchlo zbehli, ale táto téma je natoľko dôležitá a je naozaj smutné, že takéto veci musíme riešiť pred prázdnou sálou. Chápem, že je dnes zasadnutie ZMOS-u, chápem všetko, ale myslím, že Národná rada je miesto, kde sa veci lámu. Národná rada je miesto, kde sa rozhoduje o veciach. Čiže naozaj by bolo dobré, aby takéto návrhy zákonov, ktoré sa dotýkajú milióna ľudí, mali širšiu diskusiu, lebo ak si spomínam, tak aj ten návrh, tento návrh, ktorý sme dávali pred polrokom, tiež jednoducho nebola nejaká diskusiu k nemu. Jednoducho nikoho to nezaujímalo. Čiže bolo by dobré, aby sme viac diskutovali o veciach, ktoré sa dotýkajú milióna ľudí, a bolo by dobré, keby takéto veci naozaj sme aj konečne vyriešili. Ďakujem pekne.
P. Hrušovský, predseda NR SR: (2003-06-26):
(Hlasovanie.) Prítomných je 131 poslancov, za 82, proti 10, zdržalo sa 39. Konštatujem, že návrh sme schválili. Teraz poprosím pána poslanca Biroša, ktorého poveril gestorský výbor ako spoločného spravodajcu pri prerokúvaní návrhu správy o hospodárení s fondmi a účtovnej závierky Všeobecnej zdravotnej poisťovne za rok 2002 , aby odporučil Národnej rade návrh na prijatie uznesenia k prerokúvanej správe. Nech sa páči, pán poslanec. P. Biroš, poslanec: Vážený pán predsedajúci, vážené kolegyne, kolegovia, keďže v rozprave nezazneli žiadne pozmeňujúce alebo doplňujúce návrhy, prosím, pán predseda, aby ste dali hlasovať o návrhu na uznesenie Národnej rady Slovenskej republiky k návrhu správy o hospodárení s fondmi a účtovnej závierky Všeobecnej zdravotnej poisťovne za rok 2002 tak, ako to máte predložené v tlači 249.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 147, za 122, zdržalo sa 25 poslancov. Tieto návrhy zo spoločnej správy sme schválili.
Hrnčiar, Andrej, podpredseda NR SR (2019-06-19):
Pán poslanec Mazurek, upokojte sa!
Bublavý, Dušan, poslanec NR SR (2015-09-17):
Pán kolega Miškov, na túto vládu chrlíte len to všetko zlé, síru, že každé jej rozhodnutie bolo špatné. Len sa pozrite teraz na to, ako aj Európska únia sa chytila rozumu, aj keď neskoro, ako keby počúvala rady tejto vlády, Roberta Fica. My sme tu všetci proti kvótam, ale koldokola mlátime prázdnu slamu. A vy to takisto robíte. Sú bohatí ľudia, ktorí môžu pomáhať. Ja som veľmi rád, že chcete pomôcť nejakej rodine, máte na to finančné príjmy, by ste mohli pomôcť aj viacej a viacerým ľuďom, ale to nepomôže tomuto svetu ani Európe. To sú len malicherné veci, ktoré vy hovoríte. Táto vláda nesie zodpovednosť za Slovensko a za všetko, ale aj za Európu, ale čo urobila vaša vláda? Veď ste boli ministrom v jednej vláde a keď ste mali zobrať na seba zodpovednosť, tak ste sa radšej rozpadli. Veď si vstúpte aj vy do svedomia.
Janiš, Stanislav, poslanec NR SR (2011-02-02):
Pán predseda, prosím, dajte hlasovať o zákone ako celku s odporúčaním gestorského výboru návrh schváliť.
Kollár, Boris, predseda NR SR (2022-04-28):
Prosím, prezentujme sa a hlasujeme. (Hlasovanie.) Prítomných 120 poslancov, za 53, proti 58, zdržalo sa 6, nehlasovali 3. Konštatujem, že Národná rada nevyslovila nedôveru členovi vlády Slovenskej republiky Romanovi Mikulcovi, poverenému riadením ministerstva vnútra. (Potlesk.) Teraz vyhlasujem tridsaťminútovú prestávku, aby sme mohli prestaviť systém a pokračovať v schôdzi. (Rokovanie 64. schôdze NR SR sa skončilo o 11.11 hodine.) (Po skončení 64. schôdze NR SR a po prestávke pokračovalo rokovanie 65. schôdze NR SR.) 1
Kyselica, Lukáš, poslanec NR SR (2022-04-27):
O pozmeňujúcich návrhoch, ktoré predložili poslanci Ferenčák, Urban a Baška, nemôžeme hlasovať, keďže sme schválili body 5, 17, 18 a 20 pozmeňujúceho návrhu poslanca Luciaka. Týmto sme hlasovali o všetkých pozmeňujúcich návrhoch podľa § 84 ods. 2 zákona o rokovacom poriadku a navrhujem, aby sme pristúpili k tretiemu čítaniu ihneď. Dajte, prosím, o tomto návrhu hlasovať. (Reakcia z pléna.) Takže boli vznesené námietky.
Pellegrini, Peter, predseda NR SR (2023-11-22):
Vážené panie poslankyne, vážení páni poslanci, prosím, aby ste zaujali miesto v rokovacej sále, budeme pokračovať v rokovaní a oznámim vám aj priebeh rokovania poslaneckého grémia. Vážené panie poslankyne, vážení páni poslanci, dovoľte, aby som vás informoval v krátkosti o výsledku poslaneckého grémia. Na poslaneckom grémiu sme hovorili o tom, aký by mohol byť priebeh tejto schôdze Národnej rady, tak aby sme efektívne dorokovali otvorené body. Nie je všeobecná zhoda naprieč politickými stranami na tom, aby sme dnes rokovali do konca. Aj bod pani ministerky zdravotníctva a zároveň o ňom hneď aj hlasovali, keďže ministrove, zákony ministra práce sú už prerokované, preto vzhľadom na to, že zajtra mienim zvolať mimoriadnu schôdzu, ktorú, o ktorú požiadala opozícia na vyslovenie nedôvery ministrovi vnútra, a tú som zvolal na zajtra na trinástu hodinu, tak vám chcem povedať, že vzhľadom na to, že nedošlo k dohode o postupe na dnešnom rokovaní, dávam procedurálny návrh, aby sme dnes rokovali o návrhu zákona pani ministerky až do skončenia rozpravy s tým, že dnes ukončíme rokovanie a ukončíme aj schôdzu Národnej rady hlasovaním o oboch návrhoch v druhom a treťom čítaní, aj o sociálnom zákone, aj o zdravotníckom, tým by sme na dnes mali túto schôdzu kompletne uzavretú a vybavenú a zajtra o trinástej budeme pokračovať schôdzou na odvolanie ministra vnútra. Zároveň som na grémiu informoval, že koalícia nebude zajtra pri otváraní schôdze ministra vnútra robiť žiadne obštrukcie a schôdza na odvolávanie pána ministra vnútra zajtra bude a bude normálne prebiehať, bude otvorená a bude prebiehať riadna diskusia za účasti aj pána ministra, prípadne iných členov vlády. To len aby ste vedeli, že sa to neskončí nejakou neuznášaniaschopnosťou a presunom bodu na riadnu schôdzu v decembri. Je všeobecný súhlas, aby sme dnes dorokovali bod pani ministerky a hlasovali o ňom bez ohľadu na to, v akej dobe sa skončí rozprava? (Nesúhlasná reakcia pléna.) Nie je tomu tak, preto prosím, kolegyne, kolegovia, aby ste sa prezentovali a hlasovali o mojom návrhu, aby sme dnes dokončili rozpravu o zdravotníckom zákone a zároveň ukončili schôdzu hlasovaním o všetkých prerokovaných bodoch. (Hlasovanie.) Prítomných 79, za 78 poslancov, nehlasoval 1 poslanec. Konštatujem, že sme tento návrh schválili. Budeme teda preto pokračovať v druhom čítaní o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. Vládny návrh zákona má tlač 31, poprosím o kľud, výsledky rokovania výborov sú v tlači 31a. Prosím teraz pani ministerku zdravotníctva Slovenskej republiky Zuzanu Dolinkovú, aby opäť vládny návrh zákona stručne odôvodnila, nech sa páči. (Rokovanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. , tlač 31.)
Danko, Andrej, predseda NR SR (2018-05-16):
Reakcia, poslanec Heger.
Beblavý, Miroslav, poslanec NR SR (2011-06-01):
Ďakujem pekne. Pán poslanec, ja sa musím priznať, že ani z vášho prejavu som sa nedozvedel to, čo je kľúčová otázka voči strane SMER v tomto zákone, a to je to, že či prokuratúra potrebuje zmenu alebo nepotrebuje zmenu. Lebo vy tak kľučkujete, ako som už vo svojom prejave povedal. Najprv hovorili ste, že nepotrebuje, teraz vám je jasné, že to je politicky neudržateľný postoj, tak hovoríte, že aj niečo by sa hádam dalo, ale vlastne ani hádam netreba. Tak možno by bolo dobré zaujať jasné stanovisko aj politické z vašej strany. Potrebuje prokuratúra výraznú zmenu alebo nie? Nech si aj občania môžu urobiť o vás svoj obraz na základe toho. Vy ste hovorili o tom, aký má byť prokurátor. Musí byť nadaný, pracovitý, čestný, len ste nespomenuli, že v tom dnešnom systéme musí mať najmä správny pôvod, a to sa zdá byť takým tiež pozostatkom zvláštneho typu feudalizmu v našom systéme. Možno aj k tomu, keby ste mohli niečo povedať. A potom som si všimol určité rozpory vo vašom vyjadrení, ktoré pri vašej inteligencii neviem pripísať inému, ako priznám sa, zlému úmyslu. A dúfam, že mi to vyvrátite. Jeden je ten, kde hovoríte o tom, že ako sa tu bezhlavo naháňame zvoliť prokurátora a všetko urobiť. Ale jednak sa tak bezhlavo naháňame, že už šesť mesiacov nie je zvolený, a jednak sa tak bezhlavo naháňame, že pokiaľ teda viem, ústavnoprávny výbor dneska rozhodol, že teda ani tak nebude okamžite zvolený, kým sa neusporiadajú tie technické veci. Takže naozaj tá koalícia je tak bezhlavá, až teda postupuje rozumne. A druhá vec, čo sa chcem spýtať, alebo čo mi celkom nesedelo, je, že vy hovoríte stále o politickom schvaľovaní aj pri tých rôznych výberových komisiách, no ale bez nominantov generálneho prokurátora, nebude možné schváliť žiadny výsledok žiadneho výberového konania. To tam bude úplne jedno, či budú v tej komisii sedieť takí alebo makoví, podstatné je, že bez zástupcu generálneho prokurátora sa s tým nebude dať nič spraviť. Ďakujem.
Kollár, Jozef, poslanec NR SR (2011-06-01):
Teraz dajte, prosím, hlasovať o tom, že Národná rada Slovenskej republiky berie predložený materiál na vedomie.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 142 prítomných, 63 za, 1 proti, 77 sa zdržalo, 1 nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Budeme pokračovať hlasovaním v prvom čítaní o návrhu poslankýň Veroniky Veslárovej a Jany Hanuliakovej na vydanie zákona, ktorým sa mení zákon č. 599/2001 o osvedčovaní listín a podpisov, máme uvedené ako tlač 331, bod 62 schváleného programu. Prosím pani poslankyňu z výboru pre verejnú správu a regionálny rozvoj, pani poslankyňu Tinu Gažovičovú, aby hlasovanie uviedla. (Hlasovanie o návrhu poslankýň Národnej rady Slovenskej republiky Veroniky Veslárovej a Jany Hanuliakovej na vydanie zákona, ktorým sa mení zákon č. 599/2001 Z. z. o osvedčovaní listín a podpisov na listinách okresnými úradmi a obcami v znení neskorších predpisov , tlač 331.)
Paška, Pavol, predseda NR SR (2012-08-10):
Neviem, či to je možné, pán spravodajca, rád by som sa vyhol, nie je možné upravovať pozmeňujúcim návrhom iný pozmeňujúci návrh. Budeme hlasovať... (Reakcia z pléna.) Budeme hlasovať o námietke. Skutočne vás chcem požiadať, aj včera som upozornil, aby sme sa vyhli prípadným legislatívnym potom chybám. (Reakcia spravodajcu.) Pán spravodajca.
Číž, Miroslav, podpredseda NR SR (2015-07-02):
Poprosím procedurálny návrh.
Laššáková, Jana, podpredsedníčka NR SR (2015-04-16):
Pán poslanec Kondrót, nech sa páči.